**Trafiksikkerheds foranstaltninger på Terp Skovvej mod vest fra AGF til Christian X’s Vej.**

I forbindelse med lokalplan nr. 1191 vedr. etablering af nye uddannelsesfaciliteter og nye boliger ”High Performance Center” på AGF’s træningsanlæg anmoder vi hermed om, at Aarhus Kommune etablerer de nødvendige foranstaltninger for nedsættelse af hastigheden på Terp Skovvej.

Vi har som beboere på vejen igennem mange år oplevet en øget trafik af biler med højere hastighed til og fra aktiviteterne på AGF’s træningsbaner.

Da der nu ønskes oprettet nye uddannelsesfaciliteter og nye boliger, faktisk flere boliger end der allerede er på denne del af Terp Skovvej, forudser vi en kraftig øget trafik med højere hastighed.

Terp Skovvej er på denne del mod nord ”facadeløs”, hvilket indbyder mange bilister til at køre stærkere end tilladt.

Vi er bekendt med, at der allerede er etableret tre vejbump på strækningen fra AGF mod øst til Fredensvang Runddel for at nedsætte hastigheden, men undrer os over, hvad årsagen er til, at disse foranstaltninger ikke omfatter den anden del af Terp Skovvej mod vest fra AGF til Christian X’s Vej?

Vi tilslutter os hermed de andre beboeres ønske om, at Aarhus Kommune i forbindelse med udvidelse af idrætsfaciliteterne tager initiativ til sikring af en eller anden form for hastighedsnedsættende foranstaltning på denne del af Terp Skovvej eksempelvis:

Effektive vejbump

Chikaner/helleanlæg

Anden form for belægning f.eks. brosten

Hastighedsnedsættelse til max. 40 km/t

Venlig hilsen

Terp Skovvej 2